Здравейте.
Аз създавам играчки.
Мечтая да направя нови играчки, невиждани досега.
Преди 9 години започнах работа в компания за играчки.
В началото, като започнах,
всеки ден предлагах на шефа си много нови идеи.
Но той винаги питаше
дали имаме данни, че ще се продават
и искаше от мен да мисля за създаването на нов продукт след анализ на пазара.
Данни, данни, данни.
И аз анализирах данните за пазара преди да помисля за нов продукт.
Обаче, не бях в състояние да измисля нищо ново в момента.
(Смях)
Идеите ми не бяха оригинални.
Не ми идваше наум нищо ново и се уморявах от мислене.
Беше толкова тежко, че отслабнах много.
(Смях)
Наистина. (Аплодисменти)
Всички вероятно сте имали подобни преживявания и сте се чувствали така.
С шефа ви е било трудно. Данните са били трудни.
Разболявате се от мислене.
Сега аз изхвърлям данните.
Мечтата ми е да създавам нови играчки.
Сега вместо данни,
използвам една игра, наречена Ширитори, за да ми дойдат нови идеи.
Днес бих искал да ви представя този метод.
Какво е Ширитори?
Да вземем ябълка, слон и тромпет, например.
При тази игра се редувате да казвате думи,
които започват с последната буква на предишната дума.
Едно и също е на японски и на английски.
Можете да играете Ширитори, както ви харесва:
"неко, кора, райбу, бураши" и т.н. (котка, кола, концерт, четка)
Ще изскочат много случайни думи.
Свързвате тези думи с това, което искате да измислите и формирате идеи.
В моя случай, например, понеже искам да мисля за играчки,
каква би могла да бъде играчката котка?
Котка, която се приземява след салто от високо?
Ами играчка с кока-кола?
Пистолет, с който изстрелваш кола и измокряш някого до кости?
(Смях)
Абсурдните идеи са добре дошли. Ключът е да продължават да текат.
Ако родите повече идеи, със сигурност някои ще са добри.
Например четка.
Можем да комбинираме четка за зъби с китара и –
(Музика)
се сдобивате с играчка, с която да играете,
докато си миете зъбите. (Смях) (Аплодисменти)
Децата, които не обичат миенето на зъби, може да я харесат.
Можем ли да превърнем една шапка в играчка?
Какво ще кажете за игра на рулетка, в която един по един си слагате шапката
и изведнъж, щом някой я сложи, ужасяващо извънземно изскача през върха,
крещейки "Ааа!"
Чудя се дали ще има търсене на такива за партита?
Идеите, които не идват, докато гледате данните, ще започнат да се явяват.
Всъщност, опаковката на балончета за чупливи неща,
в комплект с играчка, създадоха Муген Поп Поп –
играчка, с която можеш да пукаш балончетата, колкото си искаш.
Беше голям хит, когато излезе по магазините.
Данните нямаха нищо общо с успеха ѝ.
Въпреки, че само пукаш балончета,
тя е страхотен начин да убиеш време,
затова, моля ви, разпространете това
помежду си и играйте на нея.
(Аплодисменти)
И все пак, продължават да ви идват безполезни идеи.
Измисляте много тривиални неща, всички вие.
Ако идеите идват от анализ на данни и знаете какво целите,
резултатът ще е престараване
и няма да ви дойдат нови идеи.
Дори и да знаете каква е целта ви,
мислете толкова свободно, сякаш хвърляте дартс със затворени очи.
Ако го направите, със сигурност ще ударите близо до центъра.
Поне веднъж.
И това е идеята, която трябва да изберете.
Ако го направите, тази идея ще се търси
и по-важното - ще бъде съвсем нова.
Така аз откривам нови идеи.
Не трябва непременно да е Ширитори, има много различни методи.
Просто трябва да избирате случайни думи.
Може да разлистите речник и да изберете произволни думи.
Например, можете да изберете две случайни букви и да ги съберете
или да отидете в магазина и да свържете имена на продукти
с това, което искате да измислите.
Важното е да събирате случайни думи,
а не информация от категорията, за която мислите.
Ако го направите, съставките за асоциация на идеи са събрани
и образуват връзки, които ще родят много идеи.
Най-голямото преимущество на този метод е постоянният поток на образи.
Защото вие мислите за дума и после за следващата,
а образът, свързан с първата все още е с вас.
Той автоматично ще се свърже със следващите думи.
Без да го осъзнаваме, концерт ще се свърже с четка
и игра на рулетка ще се свърже с шапка.
Няма и да разберем.
Ще можете да излезете с идеи, за които иначе няма да помислите.
Този метод, разбира се, не е само за играчки.
Можете да събирате идеи за книги, приложения, събития и много други проекти.
Надявам се всички да опитате този начин.
Има бъдещи събития, родени от информацията.
Използвайки глупавата игра Ширитори, обаче,
аз очаквам вълнуващото бъдеще, което вие ще създадете,
бъдеще, което дори не можете да си представите.
Много ви благодаря.
(Аплодисменти)